Carla Lucarelli

D'Carla Lucarelli, gebuer den 12. Oktober 1968 an der Stad LëtzebuergCarla Lucarelli am Autorenlexikon, ass eng lëtzebuergesch Autorin, Regisseurin a Schauspillerin.

Si huet Literatur, Konschtgeschicht an Theaterwëssenschaften zu Lëtzebuerg, Perugia a Stroossbuerg studéiert an zu Lëtzebuerg, Paräis a Mülheim an der Ruhr eng Ausbildung an Dramaturgie gemaach.

Si schafft hallefzäit als Professesch an engem Lycée a féiert Regie bei Theaterstécker.
An der lëtzebuergescher Sitcom Comeback (2012/13) war si an der Roll vun der Elisabeth, der Mamm vum Pit a vum Jacques, ze gesinn.

D'Carla Lucarelli huet beim nationale Literaturconcours 2011 fir Lyrikfetzen mit Hund und Dame  eng Spezialmentioun krittConcours littéraire national 2011. cnl.public.lu, 01-12-2011. an 2012 mat hirer Novell Le prix du silence déi 3. Plaz (ex aequo) beluechtConcours littéraire national 2012. cnl.public.lu, 28-11-2012.. Ausserdeem huet si e puer Theaterstécker geschriwwen, wouvu bis ewell der 2 opgefouert goufen: Männer plus minus zu Saarbrécken an Zwei Schwestern, Fragmente einer Verwandtschaftsgeschichte zu Miersch.Encart am forum 331, Jul-August 2013, S,32.

Zanter Dezember 2025 ass si Vizepresidentin a Sekretärin vum Institut grand-ducal, Sektioun Arts et Lettres

Gedichter vun hir goufen an diversen Online-Zäitschrëften an Antologië publizéiert. Bei Phi koum 2012 hire Gedichtsband Aquatiques an 2013 hiren éischte Roman eraus.

 Wierker 
 Aquatiques. Poèmes. Graphiti/Éditions Phi, 2012.
 Terrains vagues. Microfictions. Éditions lesVenterniers, 2013
 Carapaces. Roman. Éditions Phi, 2013
 Dekagonon. Prose poétique / Lyrikfetzen. Editions Phi, 2016
 La Disparition de Wanda B. Editions Phi, 2017
 Enfance, instantanés. Editions Phi, 2020, ISBN 978-2-919791-26-2

 Um Spaweck 
 D'Carla Lucarelli am Autorenlexikon.lu
 Blog vun der Carla Lucarelli

Kategorie:Lëtzebuergesch Auteuren
Kategorie:Lëtzebuergesch Schauspillerinnen
Kategorie:Lëtzebuergesch Regisseuren
Kategorie:Gebuer 1968
Kategorie:Gewënner vum Concours littéraire national